**SENĀTA LĒMUMS**

RTU Senāta 2021. gada 15. novembra sēde (protokols Nr. 656)

**Par tenūrprofesora amata pretendentu atlases un amatā apstiprināšanas nolikuma apstiprināšanu**

RTU Senāts nolemj:

1. izveidot pastāvīgās nodarbinātības (*Tenure*) profesora (turpmāk - tenūrprofesora) amatu un apstiprināt tenūrprofesora amata pretendentu atlases un apstiprināšanas amatā nolikumu.
2. Senāts nosaka veikt atbilstošus grozījumus Profesoru padomju darbības nolikumā, kas apstiprināts 2019. gada 24. februāra sēdē (stājies spēkā 25.02.2019.), ar grozījumiem 29.06.2020. (stājušies spēkā 30.06.2020.).

**Rīgas Tehniskās universitātes**

**NOLIKUMS**

**Par tenūrprofesora amata pretendenta atlasi un apstiprināšanu amatā**

*pieņemts saskaņā ar*

* *Augstskolu likuma 33. pantu “Profesoru un asociēto profesoru ievēlēšanas procedūra”,*
* *Augstskolu likuma 34. pantu “Zinātniskās un pedagoģiskās kvalifikācijas novērtēšana”,*
* *Ministru kabineta* *25.02.2021. noteikumiem Nr. 129 “Profesora vai asociētā profesora amata pretendenta un amatā esoša profesora vai asociētā profesora zinātniskās un pedagoģiskās kvalifikācijas vai mākslinieciskās jaunrades darba rezultātu novērtēšanas kārtība”*

1. **Nolikumā lietotie termini**
   1. *Tenūrprofesors*, jeb pastāvīgās nodarbinātības profesors. To var ieņemt līdz valstī noteiktā pensijas vecuma sasniegšanai.
   2. Kompetences – rīcības rādītāji, kuri raksturo tās darbinieka darbības, personības iezīmes un uzvedību, kas ļauj sasniegt atbilstošus un augstus individuālos darba rezultātus (darba sniegumu).
   3. Darba sniegums – amatam noteikto mērķu un prasību izpilde atbilstoši sagaidītajam un organizācijas stratēģijā noteiktajam rezultātam.
   4. Dažādības principi – iekļaujošas darba vides nodrošināšana un pretendentu izvērtējums, ņemot vērā viņu sasniegumus, kvalifikāciju, kompetences un darba pieredzi.
2. **Vispārīgie noteikumi**
   1. Rīgas Tehniskās universitātes (turpmāk tekstā – RTU) nolikums par pastāvīgās nodarbinātības (*Tenure*) profesora (turpmāk – tenūrprofesors) amata pretendenta atlasi un apstiprināšanu amatā (turpmāk tekstā – nolikums) nosaka prasības un kvalifikācijas novērtēšanas kritērijus tenūrprofesora amata pretendentiem, kā arī tenūrprofesora amata vietu atvēršanas, pretendentu piesaistīšanas, atlases un apstiprināšanas amatā kārtību.
   2. Pretendentu RTU tenūrprofesora amatā apstiprina ar atbilstības novērtēšanas laiku uz 3 (trim) gadiem. Saņemot pozitīvu vērtējumu šī termiņa beigās, RTU rektors noslēdz ar darbinieku darba līgumu darbam fakultātē uz nenoteiktu laiku. Līgumu var pārtraukt, ja RTU Senāts pieņem lēmumu par tenūrarofesoraamata vietas slēgšanu.
   3. Pretendents tenūrprofesora amatā tiek apstiprināts un strādā RTU, šis amats nevar būt apvienots ar amatiem ārpus RTU. Tenūrprofesors nevar vienlaikus ieņemt arī RTU rektora, prorektora, rektora vietnieka, dekāna, prodekāna amatu. Šajā akadēmiskajā amatā ievēlētu personu vienlaikus var ievēlēt vadošā pētnieka vai pētnieka amatā RTU.
   4. Ar RTU rektora rīkojumu tiek izveidota *Tenure* darba grupa, kuras sastāvā ir RTU vadības pārstāvji. Darba grupa ir atbildīga par tenūrprofesora vietu veidošanas organizēšanu atbilstoši RTU stratēģijai, konkursa organizēšanas un amatā apstiprināšanas procedūras norises uzraudzību, neatkarīgo ekspertu piesaisti un apstiprināšanu, kā arī par sūdzību un pretenziju izskatīšanu rektora uzdevumā un nolikumā ietverto procedūru izpildes uzlabošanu.
   5. Ar RTU rektora rīkojumu tiek izveidota pretendentu uz tenūrprofesora amatu izvērtēšanas darba grupa, kuras sastāvā ir attiecīgās fakultātes dekāns un viņa pilnvarota persona no fakultātes, zinātņu vai studiju prorektors, attiecīgās nozares vai industrijas pārstāvis, augsti novērtēts profesors no citas zinātņu nozares un Personāla nodaļas pārstāvis.
3. **Tenurprofesora amata vietas izveidošanas kārtība**
   1. Pieteikšanos uz tenūraprofesora amata vietu atvēršanu izsludina RTU rektors.
   2. Tenūrprofesora amata vieta (vai vietas) fakultātē tiek finansēta (vai finansētas) no RTU centralizētiem līdzekļiem un līdzfinansēta (vai līdzfinansētas) no fakultātes finanšu līdzekļiem. Ar RTU rektora rīkojumu tiek noteikts tenūrprofesora amata atalgojums un finansējuma sadalījums šo izmaksu segšanai. Pārējās ar šo amata vietu saistītās izmaksas sedz fakultāte.
   3. Tenūrprofesora amata vietas (vai vietu) izveidošanu fakultātēs pieteiktajā zinātnes nozarē un pētījumu tēmu (-as), izvērtē un iesaka izsludināšanai *Tenure* darba grupa.
   4. Tenūrprofesora amata vietas izveidošanas kārtība:
      1. Dekāns iesniedz fakultātes Domes apstiprinātu pieteikumu *Tenure* darba grupai, norādot pētījumu virzienu vai tēmu un attiecīgo zinātņu nozari un apakšnozari, kurā darbosies pastāvīgās tenūrprofesors. Šai tēmai ir jāatbilst fakultātes un RTU Stratēģijas 2021 - 2025. gada mērķiem un jāveicina to sasniegšana, pieteikumā norādot īsu pamatojumu;
      2. *Tenure* darba grupa novērtē iesniegtās tēmas vai pētījumu virziena, aktualitāti, attīstības potenciālu, iespējamo dublēšanos ar līdzīgām tēmām, kā arī atbilstību 3.4.1 punktā minētajām prasībām. *Tenure* darba grupai ir tiesības pieprasīt papildu informāciju un skaidrojumu par tēmas vai pētījumu virziena izvēli noteicošajiem faktoriem un lūgt to precizēt;
      3. *Tenure* darba grupa informē RTU rektoru par saskaņotajām tēmām un pētījumu virzieniem un attiecīgi – saskaņotajiem pieteikumiem pastāvīgās tenūrprofesora amatu vietu izveidošanai;
      4. RTU rektors iesniedz RTU Senātam ierosinājumu par konkursa izsludināšanu uz tenūrprofesoru amata vietām;
      5. RTU Senāts pieņem lēmumu par konkursa izsludināšanu.
4. **Konkursa izsludināšanas kārtība uz tenūrprofesora vakanto amata vietu**
   1. Pretendenti vakantajās tenūrprofesoru amata vietās tiek izvēlēti atklāta konkursa (turpmāk tekstā – konkurss) rezultātā.
   2. Konkursa izsludināšanu, pretendentu informēšanu, atbildes uz jautājumiem pieteikšanās laikā un pretendentu iesniegto dokumentu atbilstības novērtēšanu veic RTU Personāla nodaļa.
   3. Konkursu izsludina gan iekšēji RTU, gan ārēji – Latvijā un starptautiski.
   4. Konkursu izsludina latviešu valodā vismaz vienā Latvijā izplatītā plašsaziņas līdzeklī, latviešu un angļu valodā – RTU mājas lapā un sociālajos tīklos, angļu valodā – Euraxess.
   5. Pēc konkursa izsludināšanas pretendentiem uz tenūrprofesora amatu pieteikuma dokumenti ir jāiesniedz 4 (četru) nedēļu laikā.
   6. Pretendentam, piesakoties konkursā, ir jāiesniedz:
      1. RTU rektoram adresēts pieteikums par piedalīšanos konkursā;
      2. motivācijas vēstule (ne vairāk kā 1800 rakstu zīmes), kurā ietverts redzējums par sasniedzamajiem mērķiem;
      3. pētniecības plāns turpmākajiem 6 (sešiem) gadiem;
      4. pretendenta dzīves un darba gājuma apraksts (*Curriculum Vitae*), kurā norādīta zinātniskā, pedagoģiskā un organizatoriskā darba pieredze, kvalifikācijas paaugstināšanas (profesionālās attīstības) aktivitātes, pēdējo 6 (sešu) gadu laikā publicēto darbu saraksts atbilstoši paraugam RTU CV sistēmā, kā arī citi dokumenti vai informācija, kuru pretendents vēlas pievienot pieteikumam, lai pilnīgāk raksturotu savu kvalifikāciju un atbilstību prasībām;
      5. zinātnisko un akadēmisko grādu apliecinošo dokumentu kopijas;
      6. ārvalstu pretendentiem, ja studiju programma, kurā tenūrprofesors tiks iesaistīts, tiek īstenota valsts valodā un/vai citu darba pienākumu veikšanai ir nepieciešamas valsts valodas zināšanas – valsts valodas prasmi apliecinošs dokuments saskaņā ar Valsts valodas likumu. Citos gadījumos pretendents apņemas valsts valodas pamatprasmes apgūt pirmā gada laikā, strādājot tenūrprofesora amatā RTU;
      7. apliecinājumi, ja tādi ir, par darba novērtējumu iepriekšējā periodā, t. sk.:

* rekomendācijas vai atsauksmes no sadarbības partneriem, darba devējiem vai profesionālajām asociācijām, kurā darbojies vai darbojas pretendents,
* darba rezultātu apkopojumi vai sasniegumu apraksti zinātniskajā, pedagoģiskajā un organizatoriskajā darbā atbilstoši nolikuma 5. sadaļā norādītajiem kvalifikācijas novērtēšanas kritērijiem,
* studējošo aptauju rezultāti par pedagoģiskā darba kvalitāti,
* informācija par atzinībām un apbalvojumiem u. tml.
  1. Personāla nodaļa reģistrē pieteikumus un novērtē:
     1. iesniegto dokumentu un to satura atbilstību konkursā pieprasīto dokumentu sarakstam;
     2. pretendenta atbilstību obligātajām kvalifikācijas prasībām, kas norādītas nolikuma 5. sadaļā.
  2. Personāla nodaļai ir tiesības pieprasīt pretendentiem novērst nepilnības iesniegtajos dokumentos, konsultējoties ar tās fakultātes dekānu, kura struktūrvienībā izveidotajai tenūrprofesora amata vietai konkrētais pretendents ir pieteicies.
  3. Ja pretendenta iesniegtie dokumenti neatbilst konkursa prasībām un/vai pretendents neatbilst obligātajām kvalifikācijas prasībām, pretendents saņem pamatotu atteikumu.
  4. Pretendenti, kuru administratīvā atbilstība konkursa prasībām ir novērtēta pozitīvi, saņem uzaicinājumu piedalīties konkursā uz ievēlēšanu ternūrprofesora amatā.
  5. Pirms pretendentu informēšanas Personāla nodaļas atbildīgā persona informē *Tenure* darba grupu un attiecīgās fakultātes dekānu par pretendentu piesaistīšanas rezultātiem. *Tenure* darba grupa apstiprina atlasīto pretendentu sarakstu tālākai virzīšanai.
  6. Pretendentu atbilstības novērtēšanas un atlasīto pretendentu saraksta apstiprināšanas termiņš ir 4 (četras) nedēļas pēc pieteikumu iesniegšanas datuma.

1. **Prasības tenūrprofesora amata pretendentiem**
   1. Uz tenūrprofesora amata vietu var pretendēt persona ar zinātņu doktora grādu, vismaz 3 (trīs) gadu darba pieredzi asociētā profesora vai profesora amatā un savā nozarē starptautiski atzītu pieredzi, veic mūsdienu līmenim atbilstošu zinātniskās pētniecības darbu un nodrošina augstas kvalitātes studijas attiecīgajā zinātnes nozarē.
   2. Tenūrprofesora amata pretendenta sniegumam ir jāatbilst nolikuma 1. pielikumā noteiktajām prasībām.
   3. Izsludinot konkursu, nolikuma 1. pielikumā noteiktās prasības var tikt pielāgotas zinātņu nozares vai apakšnozares specifikai, mainot minimālo prasību apjomu un/vai pievienojot papildu vērtējamos kritērijus. Šādas izmaiņas var rosināt fakultātes dekāns, to saskaņojot ar *Tenure* darba grupu. Saskaņotās izmaiņas apstiprina RTU rektors vai viņa pilnvarota persona.
2. **Tenūrprofesora amata pretendentu vērtēšanas kritēriji** 
   1. Ir noteikti šādi pretendentu vērtēšanas kritēriji:
      1. kvalifikācija, sniegums zinātniskajā un pedagoģiskajā darbībā, valorizācijā, organizatoriskajā darbībā un vadībā atbilstoši nolikuma 5. sadaļā noteiktajām prasībām un kvalifikācijas novērtēšanas kritērijiem;
      2. pretendenta motivācija;
      3. pretendenta darbības mērķi, redzējums par attīstību un paredzēto ieguldījumu, t.sk. pētniecības plāns turpmāko 6 (sešu) gadu laikā;
      4. lekciju vadīšanas prasmes;
      5. kompetences:
         * līderība;
         * atbalsts un sadarbība;
         * pārliecināšana un ietekme;
         * stratēģiju un konceptu radīšana;
         * personīgo un darba mērķu sasniegšana;
         * plānošana un organizēšana.
3. **Pretendentu atlases un amatā apstiprināšanas procedūra** 
   1. Atlasi uz visām tenūrprofesora amata vietām organizē Personāla nodaļa, attiecīgi saskaņojot laiku un aktivitātes ar iesaistītajām personām, kā arī nodrošinot piekļuvi nepieciešamajiem dokumentiem un dokumentācijas apriti.
   2. Pretendentu atlasi noslēdz ne vēlāk kā 4 (četru) mēnešu laikā no konkursa izsludināšanas dienas.
   3. Kopējo atlases procedūru, kā arī pretendentu apstiprināšanas uzraudzību, sūdzību vai pretenziju izskatīšanu rektora uzdevumā nodrošina *Tenure* darba grupa.
   4. Pretendentu atlases procesā tiek nodrošināta viņu atbilstība dažādības principiem.
   5. Atlase uz tenūrprofesora amata vietu norisinās 4 (četrās) kārtās:
      1. 1. kārta – Pretendenta kvalifikācijas un akadēmiskā snieguma izvērtējums;
      2. 2. kārta – Pretendenta motivācijas intervija un redzējuma prezentācija;
      3. 3. kārta – Pretendenta kompetenču un prasmju vērtējums;
      4. 4. kārta – Fināla pretendenta izvēle un apstiprināšana tenūrprofesora amatā.
   6. Pretendentu skaits no kārtas uz kārtu var samazināties, 4 (ceturtajai) kārtai virzot vienu vai divus fināla pretendentus.
   7. Pirmo kārtu īsteno attiecīgās nozares vai apakšnozares profesoru padome, piesaistot jomas ārvalstu ekspertus, kas sniedz neatkarīgu pretendentu novērtējumu rekomendācijas formā.
   8. Otro un trešo kārtu īsteno ar RTU rektora rīkojumu katrai amata vietai izveidota Pretendentu izvērtēšanas darba grupa, kuras sastāvā ir attiecīgās fakultātes dekāns, RTU Personāla nodaļas vadītājs vai tā pilnvarota persona, attiecīgās nozares vai industrijas pārstāvis, zinātņu vai studiju prorektors vai tā pilnvarota persona un augsti novērtētu profesoru no citas zinātņu nozares. Pretendentu izvērtēšanas darba grupas darbu vada zinātņu prorektors vai viņa pilnvarota persona. Pretendentu izvērtēšanas darba grupa var piesaistīt Personāla nodaļas vai ārējos personālvadības ekspertus neatkarīga novērtējuma veikšanai noteiktā jomā rekomendācijas formā.
   9. Ceturto kārtu īsteno attiecīgās nozares vai apakšnozares profesoru padome.
   10. Pirmā atlases kārta:
       1. Šīs kārtas mērķis ir novērtēt pretendentu akadēmisko kvalifikāciju un sniegumu iepriekšējos periodos saskaņā ar nolikuma 5. sadaļā norādīto, kā arī izvirzīto akadēmisko mērķu atbilstību RTU prasībām;
       2. Ja konkrētajai nozarei/apakšnozarei nav RTU profesoru padomes, tā tiek izveidota saskaņā ar Augstskolu likumā noteiktajām prasībām;
       3. *Tenure* darba grupa saskaņo attiecīgās fakultātes ieteiktus 2 (divus) ārvalstu ekspertus, kas veic pretendentu akadēmiskās kvalifikācijas un snieguma izvērtējumu. Eksperti savu izvērtējumu iesniedz rakstiskā formā attiecīgajai profesoru padomei noteiktajā termiņā, un tas tiek ņemts vērā gala lēmuma pieņemšanā;
       4. Pretendentu izvērtējumu profesoru padomes locekļi un ārvalstu eksperti veic patstāvīgi, vērtējot katra pretendenta iesniegtos dokumentus;
       5. Katru nolikuma 1. pielikumā norādīto kritēriju profesoru padomes locekļi un ārvalstu eksperti novērtē skalā no 5 līdz 1, kur 5 – izcili, 4 – ļoti labi, 3 – labi, 2 – apmierinoši, 1 – neapmierinoši un 0 – nevar novērtēt, un īsu vērtējuma pamatojumu ieraksta attiecīgajā ailē;
       6. Profesoru padome diskutē un vienojas par katra pretendenta novērtējumu katrā kritērijā, ņemot vērā individuālos vērtējumus un ārvalstu ekspertu novērtējumus. Rezultātā tiek saskaitīts kopējais iegūto punktu skaits katram pretendentam;
       7. Profesoru padomes lēmumā tiek norādīti ne vairāk kā 4 labākie pretendenti, kas virzāmi tālākajām atlases kārtām;
       8. Personāla nodaļa informē pretendentus ar pieņemtajiem lēmumiem.
   11. Otrā atlases kārta:
       1. Šīs kārtas mērķis ir novērtēt pretendentu motivāciju un redzējumu par plānoto ieguldījumu apakšnozares attīstībā, kā arī fakultātes un RTU stratēģijā noteikto mērķu sasniegšanā;
       2. Pretendentu izvērtējums šajā kārtā notiek klātienē vai attālināti Pretendentu izvērtēšanas darba grupai uzklausot katra pretendenta:
          * iepazīstināšanu ar sevi;
          * motivāciju – intervijas veidā;
          * prezentāciju, kas ietver redzējumu par savu attīstību un paredzēto ieguldījumu RTU attīstībā, t. sk. pētniecības plānu turpmākajos 6 (sešos) gados;
       3. Papildus Pretendentu izvērtēšanas darba grupas locekļi vērtēšanā izmanto katra pretendenta iesniegtos nolikuma 4.6.2. un 4.6.3. punktā norādītos dokumentus;
       4. Pēc dokumentu analīzes un klātienes tikšanās katrs Pretendentu izvērtēšanas darba grupas loceklis sarindo pretendentus pēc to snieguma otrajā atlases kārtā, vērtējot pretendenta motivāciju un redzējumu par devumu RTU attīstībai.
   12. Trešā atlases kārta:
       1. Šīs kārtas mērķis ir novērtēt izvirzīto pretendentu kompetences un prasmes, kas nepieciešamas akadēmisko mērķu sasniegšanai, un noteikt fināla pretendentus apstiprināšanai tenūrprofesora amatā;
       2. Pretendentu izvērtējums šajā kārtā:
          * Personāla nodaļa vai ārējie personālvadības eksperti, kuru rīcībā ir atbilstoša kompetenču vērtēšanas metodika, veic 6.1.5. punktā norādīto kompetenču vērtējumu;
          * Personāla nodaļa apkopo atsauksmes par katru pretendentu, izmantojot pievienotās rekomendācijas un apzinot pretendenta norādītos kontaktus atsauksmju sniegšanai;
          * Pretendentu izvērtēšanas darba grupas locekļi vērtē pretendenta atklāto lekciju klātienē vai tiešsaistē;
       3. Nepieciešamību piesaistīt ārējos personālvadības ekspertus kompetenču novērtēšanas procesos pēc Personāla nodaļas ieteikuma izvērtē un apstiprina *Tenure* darba grupa;
       4. Personāla nodaļa pretendentu kompetenču vērtējumu un atsauksmju apkopojumu noteiktajā termiņā iesniedz rakstiskā formā Pretendentu izvērtēšanas darba grupai, un tie tiek ņemti vērā gala lēmuma pieņemšanā;
       5. Pretendentu izvērtēšanas darba grupa diskutē un vienojas par katra pretendenta novērtējumu otrajā un trešajā atlases kārtā, ņemot vērā katra darba grupas locekļa individuālo vērtējumu un veikto pretendenta kompetenču vērtējumu un atsauksmju apkopojumu;
       6. Rezultātā pretendenti tiek sarindoti pēc to snieguma trešajā atlases kārtā, un darba grupas lēmumā ceturtajai atlases kārtai virzīti viens vai divi augstāk novērtētie pretendenti, norādot pamatojumu;
       7. Personāla nodaļa informē pretendentus par pieņemtajiem lēmumiem.
   13. Ceturtā atlases kārta:
       1. Šīs kārtas mērķis ir izvēlēties atbilstošāko pretendentu tenūrprofesora amatā;
       2. Profesoru padome balsojot pieņem lēmumu, ņemot vērā otrās un trešās atlases kārtas rezultātus;
       3. Ja profesoru padomei lēmuma pieņemšanas procesā ir nepieciešama papildu informācija vai rodas papildu jautājumi pretendentiem, Personāla nodaļa organizē papildu tikšanos vai informācijas apkopošanu;
       4. Personāla nodaļa informē pretendentus ar pieņemtajiem lēmumiem.
   14. Konkursa dokumentu noformēšana un glabāšana tiek nodrošināta saskaņā ar RTU lietu nomenklatūru.
   15. Pretendentiem ir tiesības apstrīdēt lēmumu vai iesniegt sūdzību/pretenziju par pieņemto lēmumu. Sūdzība tiek izskatīta RTU Šķīrējtiesā.
4. **Tenūrprofesora ievadīšana darbā**
5. Tenūrprofesors strādā fakultātes dekāna tiešā pakļautībā. Dekāns pēc 3 (trīs) gadu atbilstības novērtēšanas perioda vai tā laikā var pārskatīt pastāvīgās nodarbinātības (*Tenure*) profesora un viņa izveidotās struktūrvienības pakļautību.
6. Tenūrprofesors vienojas ar fakultātes dekānu par sasniedzamajiem mērķiem īstermiņā (2–3 gadi) un ilgtermiņā (6 gadi).
7. Pēc vienošanās ar dekānu par 8.2. punktā norādīto, rektors slēdz darba līgumu ar tenūrprofesoru.
8. Dekāns nodrošina tenūrprofesoru iepazīstināšanu ar darba organizācijas un dokumentu aprites, komunikācijas procesiem fakultātē.

Senāta priekšsēdētāja E. Gaile- Sarkane

Sagatavoja Zinātņu prorektora dienests

**1. PIELIKUMS**

**Pretendentu vērtēšanas kritēriji un prasības ievēlēšanai tenūras profesora amatā**

Tenūras profesoru amata pretendentu atbilstību prasībām vērtē par sniegumu iepriekšējo 6 (sešu) gadu laikā. Izņēmuma gadījumi norādīti iekavās tabulā. Šie kritēriji un to rādītāji ir turpmāk jāizmanto pastāvīgās tenūras profesora darbības mērķu noteikšanai un regulārai snieguma vērtēšanai.

Vērtējumu punktos (5 - izcili, 4 – ļoti labi, 3 – labi, 2 – apmierinoši, 1 – neapmierinoši un 0 – nevar novērtēt) un vērtējuma īsu pamatojumu ieraksta vērtēšanas rezultātu tabulā.

**ZINĀTNISKĀ DARBĪBA**

**1. kritērijs: Publikācijas un citējamība**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 (sešu) gadu laikā | Vērtējums (0 – 5) |
| 1. | Nozīmīgas publikācijas, to kvalitāte un ietekme, skaits un dinamika; nozīmīgākie darbi humanitārās un mākslas zinātnēs, to kvalitāte un ietekme.  Nosacījums: publikācijas pasaules vadošajos žurnālos (Scimago Journal Rank (SJR) Q1) vai pasaules vadošo konferenču pilna teksta publikāciju izdevumos (ar SJR rādītāju, kas izdevumu ierindo starp attiecīgās zinātnes nozares SJR Q1 žurnāliem). | Vismaz 3 |  |  |
| 2. | Hirša indekss (SCOPUS vai WoS, izslēdzot visu autoru pašcitēšanu) (**visas zinātnieka karjeras laikā**). | Vismaz 12;  (vismaz 10 jaunajiem zinātniekiem (šeit un turpmāk - zinātņu doktora grāds iegūts pēdējo 10 gadu laikā).  Sociālo zinātņu nozarēs minimālais Hirša indekss – 7, Humanitārajās un mākslas zinātnēs zinātnes nozarēs – vismaz 1. |  |  |
| Vērtējuma pamatojums: [ierakstīt] | | | | |

**2. kritērijs: Finansējuma piesaiste zinātniskos projektos, zinātniskos līgumdarbos un valorizācijas procesā; zinātnisko projektu vadība**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Spēja piesaistīt finansējumu starptautiskos un nacionāla līmeņa projektu konkursos, kā arī zinātniskos līgumdarbos un valorizācijas procesā. | Vismaz 1,5 milj. EUR (*starpvērtējuma periodā RTU jāpiesaista saņemtajam atalgojumam līdzvērtīga summa*) |  |  |
| 2. | Zinātnisko projektu vadība vai būtiska iesaiste (galvenais izpildītājs). | Vismaz 3 starptautiski projekti |  |  |
| Vērtējuma pamatojums: [ierakstīt] | | | | |

**3. kritērijs: Doktorantu darbu vadība**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 - 5) |
| 1. | Doktorantu darbu vadība. | Vismaz 3;  (vismaz 2 jaunajiem zinātniekiem) |  |  |
| 2. | Aizstāvēti promocijas darbi (līdz zinātniskā grāda iegūšanai novadīti doktora darbi). | Vismaz 2 (vismaz 1 jaunajiem zinātniekiem).  Sociālo zinātņu un Humanitārās un mākslas zinātnes nozarēs –atbilstoši MK noteikumiem. |  |  |
| Vērtējuma pamatojums: [ierakstīt] | | | | |

**4. kritērijs: Pētniecības plāns nākamo 6 (sešu) gadu laikā**

|  |  |  |
| --- | --- | --- |
|  | Rādītājs | Vērtējums (0 – 5) |
| 1. | Pētniecības plāns nākamo 6 (sešu) gadu laikā |  |
| Vērtējuma pamatojums: [ierakstīt] | | |

**5. kritērijs: Citi zinātniskās darbības kritēriji**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Ziņojumi starptautiskās zinātniskajās / akadēmiskajās konferencēs, uzaicinājumi konferencēs ar ziņojumiem plenārsēdēs un uzrunas ziņojumi. |  |  |  |
| 2. | Publikācijas ar ārzemju līdzautoriem, pētniecības darbs/vizītes ārvalstīs, vadošā loma starptautiskās zinātniskās komitejās, u.tml. |  |  |  |
| Vērtējuma pamatojums: [ierakstīt] | | | | |

**PEDAGOĢISKĀ DARBĪBA**

**6. kritērijs: Dalība studiju procesā**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Studiju kursu vadīšana. | Vismaz 1 |  |  |
| 2. | Noslēguma darbu (maģistra) vadīšana. | Vismaz 1 (viens) sekmīgi novadīts maģistra darbs |  |  |
| 3. | Studiju kursa vai moduļa vadīšana ārvalstīs, vieslekcijas ārvalstīs (t. sk. zinātniskās vieslekcijas), dalība starptautisku internetā balstītu studiju kursu izveidē, nodarbības ārvalstu studentiem. | Vismaz 1 rādītāja izpilde |  |  |
| Vērtējuma pamatojums: [ierakstīt] | | | | |

**7. kritērijs: Mācību/ studiju procesa attīstīšana**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Pedagoģiskās darbības plāns. Jaunāko metožu izmantošana un inovāciju ieviešana studiju procesā. |  |  |  |
| 2. | Mācību un metodisko līdzekļu izstrādāšana. |  |  |  |
| Vērtējuma pamatojums: [ierakstīt] | | | | |

**8. kritērijs: Citi pedagoģiskās darbības kritēriji**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Studiju programmu vai kursu izstrāde, pilnveidošana vai vadīšana. |  |  |  |
| 2. | Studiju kursu vadīšanas kvalitāte (vērtē studentu aptaujas rezultātus, u.c. apliecinājumus). |  |  |  |
| Vērtējuma pamatojums: [ierakstīt] | | | | |

**VALORIZĀCIJA**

**9. kritērijs: Valorizācija**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Sadarbība ar uzņēmumiem vai sabiedrisko sektoru, t. sk. līgumdarbu apjoms. |  |  |  |
| 2. | Iegūtie patenti, noslēgtie līgumi par intelektuālā īpašuma licencēšanu vai pārdošanu. |  |  |  |
| 3. | Inovācija un produktu komercializācija, dalība jaunuzņēmumu izveidē un darbībā. |  |  |  |
| Vērtējuma pamatojums: [ierakstīt] | | | | |

**ORGANIZATORISKAIS DARBS UN VADĪBA**

**10. kritērijs: Organizatoriskais darbs un vadība**

|  |  |  |  |  |
| --- | --- | --- | --- | --- |
|  | Kritērijs | Minimālā prasība | Pretendenta sniegums pēdējo 6 gadu laikā | Vērtējums (0 – 5) |
| 1. | Dalība zinātnisko konferenču organizācijas komitejās un sekciju vadīšanā. |  |  |  |
| 2. | Recenzenta darbs zinātniskajos žurnālos un rakstu krājumos; promocijas darbu recenzēšana; dalība zinātnisko izdevumu redkolēģijās. |  |  |  |
| 3. | Jaunas laboratorijas vai pētnieciskas grupas izveide un vadība.  Dalība universitātes pārvaldībā (fakultātes, institūta, profesoru grupas, katedras, laboratorijas vadība, u.c. veida administratīvais darbs).  Dalība universitātes padomēs, darba grupās un komisijās. |  |  |  |
| 4. | Iesaistīšanās universitātes darbībā un pārstāvēšanā, t. sk.:  - aktīva iesaistīšanās sadarbības tīklu u.tml. aktivitātēs, to organizēšana (pētniecības un inovāciju sadarbības tīklu veidošana, domnīcas, absolventu asociācija, pārmaiņu vadība u.tml.);  - konsultēšana un padomdevēja atbalsts;  - dalība universitātes popularizēšanā un studentu piesaistīšanas aktivitātēs;  - pārstāvētās nozares popularizēšanas aktivitāšu organizēšana. |  |  |  |
| 5. | Ekspertīze un konsultācijas:  - darbība profesionālajās un nozares asociācijās, biedrībās, komitejās;  - eksperta un konsultanta darbība ārpus universitātes (dalības ekspertu darba grupās, žūriju komisijās, konferenču komisijās, iniciatīvās, o);  - universitātes pārstāvēšana zinātniskās organizācijās, starptautiskās organizācijās. |  |  |  |
| 6. | Personīgā attīstība:  - akadēmiskā personāla mobilitāte;  - pieredzes apmaiņas aktivitātes, stažēšanās;  - profesionālās pilnveides un mācību semināri, kursi, konferences;  - pašpilnveidošanās aktivitātes. |  |  |  |
| 7. | Redzamība sabiedrībā (mediju telpā, forumos, u.tml.), viedokļa līderība. |  |  |  |
| 8. | Dažādi apbalvojumi un atzinības. |  |  |  |
| Vērtējuma pamatojums: [ierakstīt] | | | | |